জ্যাক প্যালন্স
জ্যাক প্যালন্স (ইংরেজি: Jack Palance; /ˈpæləns/, জন্ম: ভলোদিমির পালাহনিউক (ইউক্রেনীয়: Володимир Палагню́к); ১৮ ফেব্রুয়ারি ১৯১৯ - ১০ নভেম্বর ২০০৬) ছিলেন একজন মার্কিন অভিনেতা ও গায়ক। তিনি তিনবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন, প্রথম দুইটি সাডেন ফিয়ার (১৯৫২) ও শেন (১৯৫৩) চলচ্চিত্রের জন্য এবং তৃতীয়টি সিটি স্লিকার্স (১৯৯১) চলচ্চিত্রের জন্য, যার জন্য তিনি এই পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল প্যানিক ইন দ্য স্ট্রিটস (১৯৫০), সাইন অব দ্য প্যাগান (১৯৫৪), দ্য লোনলি ম্যান (১৯৫৭), এবং দ্য প্রফেশনালস (১৯৬৬)। টেলিভিশনে তিনি প্লেহাউজ নাইন্টি ধারাবাহিকে অভিনয় করে নাট্যধর্মী ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার অর্জন করেন।